Johann Guts-Muths

Johann Christoph Friedrich Guts-Muths (født 9. august 1759 i Quedlinburg i Tyskland, død 21. mai 1839) var en tysk lærer som regnes som grunnleggeren av den tyske retningen innen turn. 

Han ble utdannet ved Universitetet i Halle, og underviste i geografi og gymnastikk ved Salzmannschule Schnepfenthal fra 1785. Denne skolen ble grunnlagt bl.a. for å prøve ut nye undervisningsteorier, og Guts-Muths testet her ut nye og bedre undervisningsmetoder i geografi, samtidig som han beskrev sine metoder i gymnastikkundervisning i flere håndbøker. Disse bøkene la mye av grunnlaget for gymnastikk og turn sin viktige posisjon i det tyske skolesystemet. 

 Bøker 
 1793 – Gymnastik für die Jugend
 1796 – Spiele zur Ubung and Erholung des KOpers and Geistes far die Jugend
 1817 – Turnbuch
 1810 – Handbuch der Geographie

Gymnasik für die Jugend ble i 1800 også oversatt til engelsk: Gymnastics for youth: or A practical guide to healthful and amusing exercises for the use of schools.

Han har også bidratt på:
 Vollstandiges Handbuch der neuesten Erdbeschreibung
 Deutsches Land og Deutsches Volk

 Referanser 

 Eksterne lenker 
 Classic Encyclopedia – Johann Christoph Friedrich Guts-Muths

Kategori:Tyske pedagoger
Kategori:Turn
Kategori:Personer fra Quedlinburg